तनहुँ–१ उपनिर्वाचन, २०८०

वि.सं. २०८० वैशाख १० (तदनुसार २३ अप्रिल २०२३) मा नेपालको तनहुँ निर्वाचन क्षेत्र नं. १ मा उपनिर्वाचन हुनेछ। वि.सं. २०७९ फागुन २५ मा नेपालको राष्ट्रपति निर्वाचित भएका वर्तमान सदस्य रामचन्द्र पौडेलले उक्त सिट खाली गरेपछि उपनिर्वाचन हुन लागेको हो।

सो उपनिर्वाचन चितवन २ र बारा २ मा हुने उपनिर्वाचनसँगै हुनेछ।

 पृष्ठभूमि 
वि.सं. २०४८ मा तनहुँ १ बाट पहिलो पटक निर्वाचित भएका पौडेलले वि.सं. २०५१ मा सिट परिवर्तन गर्दै त्यसपछि तनहुँ २ बाट लगातार संसदमा निर्वाचित भएका थिए। उनी वि.सं. २०५१ देखि २०५६ सम्म प्रतिनिधि सभाको सभामुख थिए भने वि.सं २०५७ देखि २०५९ सम्म उपप्रधान तथा गृह मन्त्री भएका थिए।

वि.सं. २०७४ मा तनहुँ १ मा फर्कने निर्णय गरेका उनी नेकपा (एमाले) का कृष्णकुमार श्रेष्ठसँग पराजित भएका थिए। नेकपा (एकीकृत समाजवादी) पार्टी गठन भएपछि सो पार्टी प्रवेश गरेका श्रेष्ठले वि.सं. २०७९ को निर्वाचनमा पौडेलका लागि यस सिट छोडेर आफु बारा ४ बाट चुनाव लडे।  

पौडेल वि.सं. २०७९ को राष्ट्रपतिय निर्वाचनमा नेपाली कांग्रेस आवद्ध रहेको १० दलीय गठबन्धनका उम्मेदवार थिए र नेकपा (एमाले) का पूर्वसभामुख सुवासचन्द्र नेम्वाङलाई पराजित गर्दै वि.सं. २०७९ फागुन २५ मा राष्ट्रपति निर्वाचित भएका थिए। उनले वि.सं २०७९ फागुन २९ मा सांसद पदबाट राजीनामा दिंदै राष्ट्रपतिको रूपमा पदभार ग्रहण गरे। 

 २०७९ चुनावी परिणाम 

 सन्दर्भहरू 

श्रेणी:नेपालका उपनिर्वाचनहरू